# SHOry - Työelämäreflektio

## Miksi ja miten

Työelämäreflektio antaa hiihdonopettajalle mahdollisuuden havaita ja arvioida omia vahvuuksiaan ja kehittämiskohteitaan työelämässä. Toisaalta parhaimmillaan reflektio mahdollistaa myös hiihtokoulun toiminnan kehittämisen. Alla olevaa kysymyslistaa voi käyttää joustavana runkona keskustelulle. Tavoitteena on mahdollisimman rento ja avoin rupattelutuokio, jossa aiheet voivat limittyä ja sekoittua, ja aiheita voi käsitellä missä tahansa järjestyksessä.

Jotta keskustelusta olisi mahdollisimman suuri hyöty, on hyvä kuitenkin huolehtia siitä, että kaikki keskustelurungon aiheet tulevat käsiteltyä, vaikka osa saisikin enemmän huomiota.

## VAIHEISTUS

1. Kurssilainen lataa lomakkeen SHOryn sivuilta tai Ope II ennakkomateriaaleissa.
2. Opettaja tutustuu kysymysrungon kysymyksiin ja pohtii vastauksia itsenäisesti etukäteen (REFLEKTIO).
3. Opettaja ja hiihtokoulun edustaja käyvät palautekeskustelun, kun 20 h opetusta
   1. Tämän vaiheen tavoite on saada syntymään vuorovaikutusta opettaja-hiihtokoulu, mutta myös varmistaa, että opettaja saa palautetta.
4. Opettaja ja hiihtokoulun edustaja kirjaavat yhdessä jatkosuunnitelman, jossa:
   1. omat vahvuudet
   2. oman kehityskohteet
   3. omat tulevaisuudensuunnitelmat.
5. Opettaja toimittaa täytetyn lomakkeen Hiutaleeseen ennen seuraavan kurssin alkua.

## Kysymysrunko keskustelun tueksi

* Miten työ hiihdonopettajana on vastannut odotuksiasi?
* Miten työtehtävät ja niiden haastavuus ovat vastanneet osaamistasi?
* Mikä työssä on ollut kiinnostavaa / innostavaa / palkitsevaa / helppoa? Mistä olet työssä pitänyt?
* Mikä on ollut haastavaa/ahdistavaa/vaikeaa? Missä haluaisit kehittyä?
* Miten olet pyrkinyt kehittämään omaa osaamistasi? Miten sinua on autettu kehittymään? Miten haluaisit sinua tuettavan?
* Onko työssä tarvittu itseohjautuvuutta (omatoimisuus / aloitteellisuus)? Millainen on oma itseohjautuvuutesi? Miten voisit sitä kehittää tai miten sinua voitaisiin siinä tukea?
* Millainen on oma motivaatiosi ja asenteesi työhön? Mikä motivoi ja mikä voisi motivoida lisää?
* Millaiset ovat vuorovaikutustaitosi? Miten aiot niitä kehittää?
* Mitä työpaikallasi voisi kehittää? Miten olet pyrkinyt kehittämiseen vaikuttamaan?
* Miten olet päässyt osaksi työyhteisöä? Miten olet omalta osaltasi vaikuttanut työyhteisöön?
* Miten ykköskurssi valmisti sinua työskentelyyn hiihtokoulussa? Miten kehittäisit kurssia työelämää ajatellen?
* Mitä olet oppinut työskentelyn aikana?
* Mitkä ovat tulevaisuudensuunnitelmasi? Mitä kursseja aiot seuraavaksi käydä / mitkä sinua kiinnostaisivat (ks. [kurssitarjonta](https://www.hiihdonopettajat.fi/kurssitarjonta))?

# Työelämäreflektio

# Palauta tämä lomake täytettynä kurssi-ilmoittautumisen yhteydessä.

## Nimi:

## Omat vahvuudet



## Omat kehityskohteet



## Tulevaisuuden suunnitelmat



## Mitkä kurssit sinua kiinnostaisivat



## Työelämäreflektion keskustelu käyty

\_\_\_\_\_\_\_\_\_\_\_\_

Päivämäärä Hiihtokoulu Hiihtokoulun edustaja